NOVUM ORGANUM. 337 



ut ustio subruat, et penetret, et fodicet, et stimulet; 

 perinde ac si essent infinitae cuspides acus. Itaque 

 ex hoc illud etiam fit, quod omnes aquae fortes (si 

 proportionates sint ad corpus, in quod agunt) edant 

 opera ignis, ex natura sua corrodente et pungente. 



Atque ista Differentia (de qua nunc dicimus) 

 communis est cum natura frigidi ; in quo cohibetur 

 motus contractivus, per renitentiam expandendi ; 

 quemadmodum in calido cohibetur motus expansivus, 

 per renitentiam contrahendi. 



Itaque sive partes corporis penetrent versus in- 

 terius, sive penetrent versus exterius, similis est ra 

 tio licet impar admodum sit fortitude : quia non 

 habemus hie apud nos in superficie terras aliquid, 

 quod sit impense frigidum. Vide Instant. 27. 

 Tab. 9. 



QUARTA Differentia est modificatio prioris : haec 

 scilicet quod motus ille stimulationis aut penetra- 

 tionis debeat esse nonnihil rapid us et minime len- 

 tus, atque fiat etiam per particulas, licet minutas ; 

 tamen non ad extremam subtilitatem, sed quasi ma- 

 jusculas. 



Ostenditur haec Differentia in comparatione ope- 

 rum quae edit ignis, cum iis quae edit tempus sive 

 aetas. JEtas enim sive tempus arefacit, consumit, 

 subruit, et incinerat, non minus quam ignis, vel 

 potius longe subtilius : sed quia motus ejusmodi est 

 lentus admodum et per particulas valde exiles, non 

 percipitur calor. 



Ostenditur etiam in comparatione dissolutionum 

 ferri et auri. Aurum enim dissolvitur absque calore 



